
Ministru kabineta rīkojums Nr. 580
Rīgā 2022. gada 31. augustā (prot. Nr. 43 13. §)
Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"
· 1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Veselības ministrijai finansējumu 1 332 788 euro apmērā, no tiem:
· 1.1. 1 111 580 euro Nacionālajam veselības dienestam, lai segtu izdevumus, kas radušies laikposmā no 2022. gada 1. marta līdz 2022. gada 31. maijam, par sniegtajiem veselības aprūpes pakalpojumiem Ukrainas civiliedzīvotājiem Latvijas Republikā atbilstoši Ministru kabineta 2022. gada 29. aprīļa rīkojumam Nr. 302 "Par Pasākumu plānu atbalsta sniegšanai Ukrainas civiliedzīvotājiem Latvijas Republikā";
· 1.2. 221 208 euro Neatliekamās medicīniskās palīdzības dienestam, lai segtu izdevumus, kas radušies laikposmā no 2022. gada 28. februāra līdz 2021. gada 30. jūnijam, par Neatliekamās medicīniskās palīdzības dienesta izpildītiem izsaukumiem, sniedzot neatliekamo medicīnisko palīdzību Ukrainas civiliedzīvotājiem Latvijas Republikā atbilstoši Ministru kabineta 2022. gada 29. aprīļa rīkojumam Nr. 302 "Par Pasākumu plānu atbalsta sniegšanai Ukrainas civiliedzīvotājiem Latvijas Republikā".
· 2. Veselības ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par šā rīkojuma 1. punktā minēto līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem".

	Ministru prezidenta pienākumu izpildītājs - Ministru prezidenta biedrs, tieslietu ministrs
	(paraksts*)
	J. Bordāns

	Veselības ministrs
	(paraksts**)
	D. Pavļuts


* Dokuments ir parakstīts ar drošu elektronisko parakstu
** Dokuments ir parakstīts ar TAP portāla elektroniskās parakstīšanas rīku

